ผู้ป่วยหลอดเลือดดำอุดดำอุดตัน มีเเผลกฟกช้ำขนาดใหญ่ จำเป็นต้องหยุดยาวาร์ฟารินมั้ยครับ แต่ค่า INR หนึ่งกว่าๆ ครับ ขอบครับ
สวัสดีค่ะ ยา Warfarin (วาฟาริน) เป็นยาต้านการแข็งตัวของเลือด ใช้ในการรักษาและป้องกันเลือดอุดตันในเส้นเลือดดำหรือหลอดเลือดแดง และยังช่วยลดความเสี่ยงของโรคหลอดเลือดสมองหรือโรคหัวใจโดยการรับประทานยาชนิดนี้ จำเป็นต้องได้รับการตรวจเลือดคือค่าการแข็งขัวของเลือดหรือ INR เป็นประจำ เพื่อควบคุมระดับยาให้อยู่ในระดับที่รักษาโรคได้ และไม่ทำให้เกิดเลือดออกผิดปกติค่า INR ขณะกินยานั้น มักจะให้อยู่ในช่วงระหว่าง 2-3 ดังนั้นค่า INR ดังกล่าวมาอาจจะยังน้อยเกินไป ไม่มีประสิทธิภาพเต็มที่ในการรักษาหรือป้องกันโรคหลอดเลือดอุดตัน และก็หมายความว่าไม่น่าจะอธิบายอาการเลือดออกผิดปกติดังนั้นกรณีนี้ควรสอบถามแพทย์ที่ดูแลโดยตรงอีกครั้ง รอยฟกช้ำขนาดใหญ่ไม่ได้เป็นข้อบ่งชี้ให้หยุดยาละลายลิ่มเลือดเสมอไป หากรอยฟกช้ำคงที่ไม่ได้ดูขยายขนาดขึ้น แต่หากรอยฟกช้ำดังกล่าวขยายขนาด เจ็บปวดมาก ร่วมกับตรวจค่า INR ได้เกินค่าปกติที่ควรจะเป็น กรณีนั้นแพทย์อาจจะพิจารณาหยุดยา ควรทำตามคำแนะนำของแพทย์ผู้รักษาโดยตรงค่ะ